คาดเงินบาทสัปดาห์หน้าแกว่ง
ศูนย์วิจัยกสิกรไทย คาด เงินบาทสัปดาห์หน้าแกว่งกรอบ30.55-30.85 จับตามาตรการธปท.
18 ก.ย. 2553

ศูนย์วิจัยกสิกรไทย คาด เงินบาทสัปดาห์หน้าแกว่งกรอบ30.55-30.85 จับตามาตรการธปท.
ศูนย์วิจัยกสิกรไทย จำกัด คาดเงินบาทในประเทศสัปดาห์หน้า (20-24 กันยายน) อาจเคลื่อนไหวในกรอบประมาณ 30.55-30.85 บาทต่อดอลลาร์ฯ โดยจะต้องจับตาสัญญาณการเข้าดูแลเสถียรภาพค่าเงิน และความเป็นไปได้ที่จะมีการประกาศมาตรการดูแลเงินทุนเคลื่อนย้ายระหว่างประเทศของทางการไทย ทิศทางของสกุลเงิน/ตลาดหุ้นในภูมิภาค รวมถึงทิศทางของเงินดอลลาร์ฯ ซึ่งอาจขึ้นอยู่กับตัวเลขเศรษฐกิจสหรัฐฯ ที่สำคัญ อาทิ ยอดสั่งซื้อสินค้าคงทน ยอดขายบ้านใหม่-บ้านมือสอง ข้อมูลการเริ่มสร้างบ้าน การอนุญาตก่อสร้าง ดัชนีชี้นำเศรษฐกิจเดือนส.ค. และดัชนีตลาดที่อยู่อาศัยเดือนก.ย. รวมถึงจำนวนผู้ขอรับสวัสดิการว่างงานรายสัปดาห์ 
นอกจากนี้ นักลงทุนยังจับตาผลการประชุมนโยบายการเงินของเฟดอีกด้วย